ໄທ ຈະຍົກ​​ເລີກ ພາວະ​ສຸກ​ເສີນ ໃນວັນພຸດ ມື້ອື່ນນີ້ (ວີດີໂອ)
​ບັນດາເຈົ້າ​ໜ້າ​ທີ່ ​ຂັ້ນ​ສູງ​ຂອງ​ໄທ ກ່າວ​ວ່າ ການ​ເຄື່ອນ​ໄຫວ​ດັ່ງ​ກ່າວ​ນີ້ ​ແມ່ນມີ​ຂຶ້ນ​ ​ທັງເປັນຍ້ອນ ມີ​ການ​ປະ​ທ້ວງ​ນ້ອຍ​ລົງ​​ ແລະ​ເພື່ອ​ປັບປຸງ​ ການທ່ອງທ່ຽວ.
ໄທປະກາດຍົກເລີກພາວະສຸກເສີນ ທີ່ໄດ້ມີຜົນບັງຄັບໃຊ້ ເມື່ອ 2 ເດືອນກ່ອນ ເພື່ອຮັບ ມືກັບການປະທ້ວງ ຕໍ່ຕ້ານ ລັດຖະບານ ທີ່ກຳລັງລຸດນ້ອຍຖອຍລົງ ໃນເວລານີ້ ບັນດາເຈົ້າໜ້າທີ່ຂັ້ນສູງຂອງໄທກ່າວວ່າ ການເຄື່ອນໄຫວ ດັ່ງກ່າວນີ້ ແມ່ນມີຂຶ້ນ ທັງເປັນຍ້ອນ ມີການປະທ້ວງນ້ອຍລົງ ແລະເພື່ອປັບປຸງການທ່ອງທ່ຽວ ຄວາມວຸ້ນວາຍທາງການເມືອງໄດ້ສັງຫານ 23 ຄົນແລະມີ ຫຼາຍໆຮ້ອຍຄົນ ໄດ້ຮັບບາດເຈັບ ນັບຕັ້ງແຕ່ເດືອນພະຈິກ ທ້າຍປີກາຍນີ້ເວລາການປະທ້ວງຂອງພວກຝ່າຍຄ້ານລະເບີດຂຶ້ນນັ້ນ ພວກປະທ້ວງຊຶ່ງຄັ້ງນຶ່ງ ເຄີຍໄດ້ເຂົ້າຍຶດຄອງ ສ່ວນໃຫຍ່ຂອງບາງກອກນັ້ນ ແຕ່ດຽວນີ້ ກັບປັກຫຼັກສຳຄັນ ຢູ່ທີ່ສວນສາທາລະນະໃນເຂດໃຈກາງເມືອງຂອງນະຄອນຫຼວງເທົ່ານັ້ນ ພວກປະທ້ວງຮຽກຮ້ອງໃຫ້ນາຍົກລັດຖະມົນຕີໄທ ທ່ານນາງຍິ່ງລັກ ຊິນນະວັດ ລົງຈາກ ຕຳແໜ່ງ ໂດຍໄດ້ກ່າວຫາວ່າ ລັດຖະບານຂອງທ່ານນາງ ສໍ້ລາດບັງຫຼວງ ເຈົ້າໜ້າທີ່ຂັ້ນສູງຂອງໄທກ່າວວ່າ ຈະມີການນຳໃຊ້ກົດໝາຍພິເສດອີກສະບັບນຶ່ງ ທີ່ບໍ່ຮ້າຍ ແຮງປານໃດ ຄືກົດໝາຍວ່າດ້ວຍຄວາມໝັ້ນຄົງພາຍໃນ ແທນພາວະສຸກເສີນ ໃນວັນພຸດ ມື້ອື່ນນີ້ ກົດໝາຍໃໝ່ສະບັບນີ້ ຍັງຈະອະນຸຍາດໃຫ້ກອງກຳລັງຮັກສາຄວາມປອດໄພ ຮັບມືກັບ ພວກ ປະທ້ວງ ດ້ວຍການຫ້າມອອກນອກເຮືອນໃນຍາມກາງຄືນ ຕັ້ງດ່ານກວດຕາມຈຸດ ຕ່າງໆແລະການກຳຈັດຮັດແຄບອື່ນໆນຳອີກ